- Onko hepoasteilla hevosia? - Ei, kultaseni.
Kun espanjalaiset purjehtivat Länsi-Intian saaristoon -
- heillä oli mukanaan hevosia.
Toisinaan ei ollut tuulta eikä juomavettä.
Voin vain siteerata vuorikiipeilijä sir Edmund Hillarya.
"Ihmiset eivät päätä tulla mahtaviksi."
"He päättävät saavuttaa mahtavia asioita."
PERUSTUU TOSITAPAHTUMIIN
Maailmanympäripurjehdus SIR FRANCIS CHICHESTER
Tervetuloa 25. venemessuille.
Järjestäjinä ovat Sunday Times ja John Courage.
Haluankin kutsua lavalle yhden suurimmista sankareistamme.
Hän on ensimmäinen, joka purjehti yksin maailman ympäri.
Sittemmin ritarin arvonimen saanut sir Francis Chichester.
Kiitoksia.
Ainoa asia, jonka voin kuvitella koettelevan ihmistä enemmän -
- kuin maailman ympäri purjehtiminen yksin vain yhdellä pysähdyksellä -
- on se, ettei pysähtyisi lainkaan.
Sunday Times on pyytänyt minua julistamaan -
- juuri sellaisen kilpailun.
Luvassa on palkintosumma sille, joka on ensimmäinen -
- ja joka on nopein.
Asiasta kerrottaneen tarkemmin huomisessa lehdessä.
- Osallistutteko te itse? - En. Olen jo hauskuuteni pitänyt.
Mikään ei saisi minua palaamaan Eteläiselle jäämerelle.
Joku on sanonut, ettei alueen aaltoja mitata metreissä ja senteissä -
- vaan pelon eri asteissa.
Yksin veneessä oleva ihminen -
- on yksinäisempi kuin yksikään elävä ihminen.
- Miksi kukaan lähtisi? - Todella hyvä kysymys.
Jos tekee vain sen, mikä on jo tehty -
- elää toisten ihmisten varjossa.
Juuri siitä syystä meitä on siunattu merten valtavuudella -
- ja niiden kutsulla, joka houkuttelee seikkailunhaluisia ihmisiä.
Kiitos.
Jokaisen, joka on haaveillut merimatkasta -
- pitää kysyä itseltään, minne on menossa.
Ja kuinka ihmeessä aikoo päästä takaisin.
Aivan, ja tämä laite vastaa kumpaankin kysymykseen.
Sen ansiosta leveys-ja pituusasteet ovat kämmenellä.
Navicator on purjehtijan paras ystävä.
Navicator.
Kehittänyt ja valmistanut Electron Utilisation, Teignmouth.
Rakensimme sen omalla takapihallamme.
Miten laite toimii?
Radiomajakoiden avulla selviää, missäpäin merta on.
James on Land's Endin radiomajakka -
- ja Simon lähettää radioaaltoja La Rochellesta.
Suunnatkaa Navicator ja painakaa näin.
Sijainti on siinä.
Laitteessa on sisäinen kompassi, ja se on niin kompakti...
...että sitä pystyy käyttämään yhdellä kädellä.
Näin toisella kädellä voi nostaa pallopurjetta.
- Tai nostaa maljan. - Mahdollisuuksia on loputtomasti.
Chichesterillä olisi ollut laitteelle käyttöä Länsituulten virrassa.
Ehkä niin, mutta hän pärjäsi omillaankin.
Kaikki eivät voi olla kapteeni Chichesterejä.
Kätevä, mutta me seilaamme lähinnä sisävesillä.
Kiitos. Millainen alus teillä on?
Se oli lähellä, pojat.
- Pitääkö kaikki saada myytyä? - Olisihan kiva tehdä äiti iloiseksi.
Ehkä tuo näyttäisi paremmalta.
TEGNMOUTH, ENGLANTI
- Etelä, kaakko. - Kohti Azoreitako?
- Gibraltarille ja sieltä Afrikkaan. - Lähdetäänkö?
- En halua. - Lupasimme tavata Milburnit pubissa.
- Mennäänkö Afrikan sijaan kotiin? - Missäpäin koti on?
- Navicatorin mukaan idässä. - Olen otettu.
- Kertokaa äidille, miten se toimii. - Se käyttää rannikon radiosignaaleja.
Onko se valmis?
Electron Utilisationin viimeisin neronleimaus.
- Onko sille menekkiä? - Jos on eksynyt.
Hienoa.
Löydän jonain päivänä Navicatorin avulla saaren tai uuden mantereen.
- Kuten Meren urhoja -kirjassa. - Poika putosi siinä veneestä.
Tule pois sieltä.
Ongelmana on, että koko maapallo on jo koluttu.
Hillary kiipesi korkeuksiin. Scott kävi etelänavalla.
- Se maksoi hänen henkensä. - Hän kuitenkin teki sen.
Scott kirjoitti päiväkirjaansa: "Haaveet pitää unohtaa."
"Toiminta lähtee unelmista." Se kannattaa muistaa.
Lähdetään.
Lue. Yksipurjehduskilpailu maailman ympäri.
- Kuulostaa kurjalta. - Ei, vaan mahtavalta.
Sankarilliselta. Ilman pysähdyksiä. Tämän paremmaksi ei voi pistää.
- Vain hullu osallistuisi moiseen. - Olen jo ilmoittautunut.
- Oikeastiko? Tiesitkö sinä, Clare? - No en. Hän sietäisi saada selkäänsä.
Voitan palkinnon sinun vuoksesi. 5 000 puntaa.
Yhdeksän kuukautta yksin veneessä. Olet hullu tai humalassa.
Juodaan lisää, jotta hulluus voidaan sulkea pois. Chichesterhän sanoi -
- että vain kunnon merimies osaa seilata maailman ympäri humalassa.
Kolmella punnalla, kiitos.
- Miten sujuu, herra Best? - Nämä myyvät itse itsensä.
Kaikki haluavat jonnekin muualle ja nukkumapaikan siellä.
Asuntovaunu on mahtava keksintö. Koti aina mukana.
- Niinpä kai. - Kuinka pitkälle olet menossa?
En kauas. Harjoittelen kyllä pidempää matkaa varten.
- Johonkin tiettyyn paikkaako? - Maailman ympäri.
Kulta. Saanko mainita pari asiaa, jotka voivat paljastua pulmallisiksi?
Sinulla ei ole sopivaa venettä sellaiseen purjehdukseen.
Ei vielä, mutta sellaiset asiat voivat muuttua.
Ei minulla ollut vaimoakaan. Nyt minulla on kaunis vaimo.
Toiseksi et ole purjehtinut Falmouthia pidemmälle.
En ole kävellyt Lontooseenkaan, mutta pääsisin sinne päivätahdillani.
Jos saisin tarpeeksi aikaa. Sama pätee purjehtimiseen.
Lontooseen harppovalla miehellä sattuu olemaan vaimo ja lapsia -
- jotka luottavat siihen, että mies hoitaa asunnon ja tuo ruokaa pöytään.
Tietenkin. Ne ovat velvollisuuksia, jotka kuuluvat yhtälöön.
Voi kuinka romanttista, sanoo tässä istuva velvollisuus.
Mitä olen tehnyt kaikkina näinä vuosina?
Don...
Olet tehnyt vaikka mitä. Olet palvellut maatasi.
Olet ollut kaupunginvaltuustossa.
Olet keksinyt asioita, toteuttanut mielikuvasi.
En halua valmistaa laitteita, jotta muut voivat seikkailla.
Miten Electron Utilisationin käy, jos sinä vain lähdet purjehtimaan?
Ajattele, miten paljon huomiota sellainen matka herättäisi.
Se varmasti hyödyttäisi yritystä.
Ja meitä. Isompi talo, enemmän rahaa tilillä.
Emme tarvitse isompaa taloa.
Aineellisia etuja, joiden ansiosta lapset voivat olla ylpeitä isästään.
Koska hän teki jotain, mitä muut eivät edes harkitsisi.
Uskon, että voin voittaa.
Aikooko Don yhä rakentaa veneen? Sinun pitää estää häntä.
Estää häntä haaveilemastako?
- Mitenhän minä sen tekisin? - Haaveilu on eri asia kuin se...
...että lähtee eräänä kauniina päivänä matkaan veneellä.
Luotan siihen, että Don luopuu haaveestaan -
- ennen kuin se kaunis päivä koittaa.
- Yleensä niin käy. - Muuttaako Don mielensä?
Sitä minä Donissa ihailen.
Hänen mielensä pystyy muuttumaan.
Haluat siis rakentaa veneen?
Tämän veneen. Se on Piverin malliin perustuva trimaraani.
Siinä on kaikki Electron Utilisationin tekniset keksinnöt.
Navicator ja tusina muuta keksintöä.
Maston kärjessä on puhallettava kelluke.
Jos vene kaatuu, hiilidioksidipatruuna aktivoituu -
- ja täyttää maston kellukkeen. Näin vene on taas pian pystyssä.
Se on kilpailun nopein vene.
Golden Globe on suurin purjehduskisa, ja siitä tulee mainoskampanjamme.
- Ja "me" osallistumme siihen? - Tarjoan jotain uutta.
- Kuka purjehtii? - Minä.
- Oletko tehnyt mitään vastaavaa? - En, ja siinä se juju onkin.
Jos minä pystyn siihen, kuka tahansa haaveilija pystyy.
Jos minä rahoitan tämän...
- ...mitä sinä annat? - Kaiken muun.
- Ette siis ole oikeasti purjehtija. - Purjehtiminen tekee purjehtijan.
Miten teistä itsestänne tuli tiedottaja, herra Hallworth?
Olin aikoinani rikostoimittaja.
Olette siis yhtä kokenut tiedottaja kuin minä purjehtija.
Naulan kantaan -
- mutta PR:ää voi hoitaa kirjoituspöydän ääressä.
Muilla kisaajilla on paljon enemmän kokemusta veneen ruorista.
Yksinpurjehdus maailman ympäri ilman pysähdyksiä on uutta kaikille.
- Sitä ei nimittäin ole koskaan tehty. - Hyvä huomio.
- Mutta esimerkiksi se ranskalainen... - Moitessier.
Hän on purjehtinut Tahitilta Kap Horniin Eteläisen jäämeren halki.
Kaksi muuta souti Atlantin yli, ja yksi oli sukellusveneen kapteeni.
Moitessier, Knox-Johnston ja Tetley ovat taitavia, mutta kun voitan...
Voitat? Merelle pääseminenkin on sinulle melkoinen saavutus.
Chichester eteni 131 meripeninkulmaa päivässä ketsillä.
Yllän trimaraanilla 200 meripeninkulmaan.
Arvaa, mitä näen, kun katson sinua.
Näen sellaisen puolen Englannista, jota ei enää ole.
Rohkeuden, jonka Churchill houkutteli esiin pommien pudotessa.
Olet tarina huimapäisyydestä, joka odottaa kertomista.
- Milloin lähdet matkaan? - Viimeinen aloituspäivä on 31.10.
Ennen sitä siis.
- Mitä kautta menet? - Klipperireittiä.
Atlanttia alas Hyväntoivonniemen ohi ja sieltä Eteläiselle jäämerelle.
Nykyisellä veneellämme ei olisi sinne asiaa.
Länsituulten virran poikki, Australiasta Kap Hornin ohi -
- ja sitten takaisin Atlantille.
Raahustan hepoasteiden yli ja saan viimeisen pukkauksen länsituulilta.
Mieletön seikkailu.
Olemme saaneet paljon säilykkeitä Crosse ja Blackwelliltä.
Whitbread on lupautunut mukaan vahvalla oluellaan.
BBC lahjoittaa sinulle kameran ja nauhurin.
BBC tahtoo ääni-ja kuvamateriaalia elokuvaan, joka matkastasi tehdään.
Sinun halutaan myös pitävän päiväkirjaa.
Palaat sekä purjehtijana että kirjailijana.
Golden Globe, ensimmäinen otto.
Miehenne on poissa puoli vuotta ja voi pitää yhteyttä vain ajoittain.
Tuntuuko se musertavalta?
Sinun pitää lähettää säännöllisiä päivityksiä.
Voin pitää lehdistön mielenkiintoa yllä, mutta petoa pitää ruokkia.
Minun tulee tietenkin ikävä, koska Don on ihanaa seuraa -
- mutta puoli vuotta menee pian. Pärjäämme kyllä sen aikaa.
En ole huolissani mieheni turvallisuudesta -
- sillä hän keksii tuhat ratkaisua mihin tahansa tilanteeseen.
Tee siitä meille todellista: Tuulet, aallot, valaat, kaikki.
Sinusta tulee kuuluisa.
Kolmas Golden Globe -osallistuja, Robin Knox-Johnston, lähtee tänään.
Golden Globe -palkinnon saa ensimmäinen, joka...
Hän lähtee jo, eikä tämä ole vielä edes vedessä.
Hän voi palata ennen minua, mutta kuka seilaa matkan nopeimmin?
Milloin me lähdemme?
Viimeistään elokuussa.
En halua antaa liikaa etumatkaa.
En pyydä herra Bestiltä lisää rahaa. Se ei tule kysymykseenkään.
Jäämme uusien ideoiden takia koko ajan jälkeen.
- Eikö lähtö enää onnistu 1. elokuuta? - Ei se olisi ikinä onnistunut.
- Entä 1. syyskuuta? - 1. lokakuuta on realistisempi.
Tai pitää hankkia lisää väkeä ja tehdä töitä kahdessa vuorossa.
Koko projekti perustuu siihen, että... Ei.
Aamulla lähti taas kaksi.
Yhdenkään päivänopeus ei ylitä 4,5 solmua. Sata meripeninkulmaa.
Hyvä jos selviävät 300 päivässä.
- Entä sinun vauhtisi? - Lähemmäs 9 solmua, ylin 15.
Se on trimaraanin etu. Koko matka vie 130 päivää.
- Lähtö lokakuussa... - Lokakuussako?
Onko lähtö nyt lokakuussa? Mitä syyskuulle tapahtui?
Tuli viivästyksiä -
- mutta voimme yhä onnistua aikarajaan mennessä.
Paljonko rahaa vielä tarvitset?
Tämä lisäys kattaa uuden sopimuksen herra Bestin kanssa.
Jos epäonnistutte Sunday Timesin kilpailussa -
- hänellä on omistusoikeus Higher Brimley Roadin kiinteistöön.
Lisäksi aiemman sopimuksen mukaan omistusoikeus -
- Electron Utilisation -yhtiöön.
Ymmärrät varmasti, että tarvitsen vakuuksia.
En halua heittää rahoja hukkaan.
Purjehditko mielessäsi?
Minä... Puhuin herra Bestin kanssa.
Päätimme, että...
Päätimme lykätä lähtöpäivää parilla viikolla.
- Et siis lähde 1. lokakuuta? - En. Vähän myöhemmin.
Onko silloin yhä turvallista?
- Aiotko oikeasti lähteä? - Se olisi yhä aikomuksena.
Vai niin.
Annoin itseni ajatella, että me vain rakennamme venettä.
En uskonut, että joutuisin katsomaan, kun purjehdit sillä tiehesi.
Niin veneet tekevät. Ne purjehtivat tiehensä.
Ne kuitenkin palaavat. Lupaatko sen?
Sinun ei tarvitse olla huolissasi. Ei koskaan.
Se oli hyvä kuulla.
29. lokakuuta 1968 2 päivää ennen lähtöä
Mitä täällä tapahtuu?
Tuli ongelmia.
Emme ole saaneet sopivia kumitiivisteitä luukkuihin.
Erään pohjoismaalaisen toimittajan ovat parhaita.
Ne oli myyty loppuun, joten piti ottaa toiseksi parhaat.
Toiseksi paras ei vaikuta optimaaliselta lähtökohdalta.
Olisin halunnut enemmän aikaa saada kaiken kuntoon.
Se ei ole vaihtoehto, koska aikaa ei ole.
Kalenteri ei anna armoa.
Ei merikään.
Huomenna on viimeinen päivä. Oletteko valmis?
Kovinkaan montaa tärkeää asiaa ei ole tekemättä.
Suuria puutteita ei ole. Mitään olennaista ei puutu.
Sinun pitää myöntää, ettei vene ole valmis.
Don.
Sinun ei tarvitse tehdä sitä.
Kippis Whitbreadin väelle -
- joka on pullottanut olutta matkaasi varten.
- Toivottavasti se ei lopu. - Mitä siihen kaikkeen tulee...
Haluan sanoa raskain sydämin...
...että me kaikki teimme parhaamme.
Tässä projektissa tapahtui yllätyksiä ja tuli ylimääräisiä kuluja.
Jos olisi ollut pari viikkoa aikaa, olisimme voineet jopa voittaa.
Don.
Ehdotan, että lähden vasta keväällä -
- vaikka en siten voikaan osallistua kilpailuun.
Uusi vene nousee silti otsikoihin, ja saamme maksettua herra Bestille.
Don. Luulen, että lähdön aattona -
- jokainen järjissään oleva ihminen haluaisi vetäytyä koitoksesta.
Huolesi on täysin normaalia ja tervettä.
Jos et epäröisi, olisin todella huolissani sinusta.
Olet varmasti pohtinut, mitä tapahtuisi, jos vetäytyisit -
- ja rikkoisit sopimuksesi sponsorien ja Stanleyn kanssa.
- Olisi ikävää vaatia korvauksia. - Menettäisit talon ja yrityksen.
Kukaan ei halua, että niin käy. En minä eikä Stanley.
En todellakaan.
Teignmouthin asukkaat ovat olleet täysillä mukana missiossasi.
Jätä epäilyksesi maihin. Vie unelmasi merelle.
Sinä itse tietenkin päätät, mitä teet. Sinä otat riskin.
31. LOKAKUUTA 1968
ONNEA MATKAAN, DONALD!
- Herra Crowhurst, miltä tuntuu? - Päivää kaikille.
Ehdittekö saada Knox-Johnstonin kiinni?
Kiitoksia.
Tännepäin. Esittelen sinut pormestarille.
Donald Crowhurst.
Onnea matkaan.
Pormestarin rouva.
Onnea matkaan, Donald.
Pidä yhteyttä. Näytät upealta, karskilta jopa.
Onnea matkaan. Ajattelen sinua joka päivä.
Olisiko vielä viimeisiä sanoja? Herra Crowhurst.
Heiluttakaa, lapset.
Heiluta sinäkin, Donald.
Pitäkää kiinni.
Varokaa sormia.
Tämähän on kuin hirmumyrskyn jäljiltä.
Enkä ole päässyt vielä matkaankaan.
Mikä tuon köyden tehtävä on?
Jos kompastun ja putoan yli laidan -
- voin kiskoa itseni köyden avulla takaisin veneeseen -
- jotta vene ei jatka matkaa ilman minua.
Mutta sinähän et putoa yli laidan.
- Voinko minä tulla veneeseen? - Ei nyt.
Irti on.
- Hei hei! - Onnea matkaan, isä.
Voi luoja.
Himputti.
Mikä on matkan kiehtovin osuus?
Varmaankin kotiinpaluu.
Haloo. Täällä on Donald Crowhurst Uudesta-Seelannista.
Haluaisin puhua pienelle tytölle Englannissa nimeltä Rachel Crowhurst.
Minä yhdistän.
- Ring, ring. - Haloo.
Puhelu keskeltä merta neiti Rachel Crowhurstille.
- Voinko yhä kertoa salaisuuksia? - Voit kyllä.
Mutta muista, että radiokeskus kuuntelee.
Uskon, että sinä voitat.
Voisin sanoa, että hyvin polskuttaa, mutta äitisi pelästyisi.
Minäpä kerron vähän 8 vuotta täyttämisestä.
Opit paljon uutta, kuten sen, miten vähän tiedät.
Sama tapahtuu minunkin iässäni.
Hyvää syntymäpäivää.
Olen kanssasi kaikin mahdollisin tavoin.
Tuotko minulle merihevosen?
Sujuuko siellä hyvin? Ei kai ole liian ikävä meitä?
Korjailen kaikenlaisia vikoja, ennakoituja ja yllättäviä.
- Millainen sää siellä on? Haloo. - Clare.
- Kohisee kovasti. - Olemme täällä.
Haloo. Clare?
Lopetan puhelun ja rupean hommiin.
Halauksia teille kaikille.
- Sanokaa hei. - Hei hei, isä. Olet rakas.
Milloin soitat taas?
- Donald. - Anteeksi, radiokeskus täällä.
- Signaali katosi. - Kiitos, radiokeskus.
Olipa se mukavaa.
Haloo.
Äänityksen voimakkuutta pitää laskea. Haloo.
13. päivä, 72 meripeninkulmaa Madeirasta pohjoiseen
Olen täällä pohjoisella Atlantilla marraskuun puolivälissä -
- ja äänitän BBC: lle.
Olen ollut merellä lähes kaksi viikkoa.
Olen matkalla tapaamaan Kap Hornia.
Pikkuveneistä tulee yleensä mieleen upeat iltapäivät Solentin salmessa.
Kauniit naiset, jotka makailevat bikineissä suuren kuunarin kannella -
- kun tyylikkäästi pukeutuneet miehet pyörittävät piippu suussa ruoria.
Minä en valitettavasti ole törmännyt heihin.
Kaikki tässä veneessä on märkää. Ei kosteaa vaan märkää.
Lauhdevesi kertyy kattoon ja tippuu korvaan, kun yritän nukkua.
Jokainen aukko voi vuotaa -
- ja tuulen ääni on jatkuvaa ja usein korviasärkevää.
Yksinään purjehtijalla on paljon paineita.
Heikkoudet tulevat esiin aivan eri mittakaavassa.
En ole koskaan lähtenyt merille yhtä valmistautumattomana.
Minulla on yhä ongelmia -
- mutta nyt edessä pitäisi olla melko pitkä jakso pasaatituulia.
Yritän sillä aikaa valmistella veneen -
- Eteläisellä jäämerellä odottaviin koettelemuksiin.
Voi ei. Ei tätä.
"Hiljaisuus, koska moottoritila veden vallassa. Piste."
"Poistin magneeton ja vaihdoin käämit."
"Kuivasin generaattorin."
"Vaihdoin hiilet. Piste."
- "Jatkan kohti Madeiraa." - Madeira kuuluu Portugalille.
Tiedän kyllä, missä Madeira on, kiitos.
Donaldilla on siellä lähetin ja puhelin -
- ja me saamme vain tämän. Missä myrskyt ja merihirviöt ovat?
- Ehkä hän tekee merkintöjä lokiin. - Mikä se magneetto on?
Se on kai generaattori. Julkaistaanko jotain?
- Hän on matkalla Madeiralle. - Oletko tosissasi?
Hän on matkannut kohti Madeiraa jo kolme viikkoa.
Eikö niin? Muut kiertävät jo Afrikkaa.
Hitto. Et ole lomalla, Donald.
Ei pohjoiseen. Mikä sinua vaivaa?
Mikä hitto tuo on?
Kuten mainitsin, ponttoni aiheuttaa huolta.
Enkä ole vieläkään keksinyt, miten saisin päähyttiin ilmaa -
- niin ettei sinne tule myös vettä. Pelkään, että tukehdun unissani.
Puhumattakaan sähkölaitteista.
Koko aika menee veden lappamiseen, jotta pysyy pinnalla.
Pelkään yhä, että tyyrpuurin puoleinen ponttoni voi haljeta.
Kuulostat lannistuneelta, hyvin masentuneelta.
Nämä pulmat olisi pitänyt ratkaista maissa.
Jos tavoite oli korostaa trimaraanin etuja meren asuntovaununa -
- emme onnistu kovin hyvin. Kuuntelen.
Oliko se siinä? Soititko kertoaksesi, että luovutat?
Tunnumme olevan siinä risteyksessä.
Jokainen päivä täällä on risteys. Kuuntelen.
Ilmoitanko perheellesi ja Rodneylle päätöksestäsi?
Että palaat kotiin?
Don.
Soitin itse asiassa kertoakseni, että aion jatkaa.
Ilmoittaisitteko vaimolleni, että kaikki on hyvin? Loppu.
- Voimmeko tulla mukaan? - Sitten minut diskattaisiin.
Minun pitää olla yksin.
- Miten käy, jos nousee myrsky? - Sitten olen myrskyssä.
Eikö ole pelottavaa olla yksin?
Kun minua alkaa pelottaa -
- ajattelen sitä, kun taas tapaamme.
Kun teitä alkaa pelottaa, ajatelkaa tekin sitä.
Samaa asiaa ajattelevilla ihmisillä on aina yhteys.
Ovatpa he kuinka kaukana toisistaan tahansa.
Voi ei. Ei kelluke.
Kelluke on nyt vaurioitunut.
Jos vene kaatuu...
...se on siinä.
Veneessä on niin paljon vikoja -
- että mahdollisuuteni selvitä Eteläisellä jäämerellä -
- on hädin tuskin fifty-fifty.
Annanko lahjan isälle?
Tämä muistuttaa meistä ja vie ajatukset kotiin.
Tämähän on...
- Se on leivänpaahdin. - Niinpä tietenkin.
Hieno.
Ajattelimme, että kun istut aamiaiselle kaukana täältä -
- tuntuu kuin mekin olisimme siellä.
Pidätkö siitä? Se on meiltä kaikilta.
Hyvä syy pitää generaattori kunnossa. Kiitos.
Isä pitää leivänpaahtimestaan.
MZUW, Teignmouth Electron.
Radiokeskus tässä. Kukaan ei valitettavasti vastaa.
Välitänkö vaimollenne myöhemmin viestin? Kuuntelen.
Sanokaa hänelle, että minulla on kaikki hyvin.
Loppu.
Jos käännyn kotiin, joudun perikatoon.
Menetän yrityksen.
Talon.
Se on mahdoton ajatus.
En voi jatkaa enkä myöskään kääntyä takaisin.
Olen tässä.
Mitä jos sanon, että olen...
...täällä?
Uskottaisiinko minua?
Onpa hirveä päätös.
RADIOKESKUS
Vilkaise tätä.
"Viiletti etelään 172 meripeninkulmaa."
Crowhurst jatkaa etelään päin ja jättää vaikeudet taakseen.
- Hän sai ongelmat ratkaistua. - Lauantai...
172 meripeninkulmaa. Sunnuntai: 109.
Maanantai: 145.
Delfiinitkin hämmästelevät hänen vauhtiaan.
243 meripeninkulmaa. Se on ennätys. Nopeampi kuin Chichester!
Ohitettuaan päiväntasaajan ja astuttuaan kevääseen -
- Crowhurst kulkee Etelä-Atlantilla hurjat 170 meripeninkulmaa päivässä.
Teignmouth Electronin nopeus on suorastaan elektronista.
Elektroninen ja Electron samassa lauseessa?
Älä viitsi. "Suorastaan elektronista."
Hänen päivittäiset etappinsa lyövät kaikki muut.
Jopa mahtavan sir Francis Chichesterin.
- Sir? - Pistä menemään.
Oletteko nähnyt Donald Crowhurstin tuoreimmat uutiset?
Hän on viimeinen Globe-kilpailun osanottaja Teignmouthista.
Tämä tuli hänen tiedottajaltaan. Aikamoinen tarina.
Nopeampi kuin Chichester? Ei hassumpaa.
500 sanaa tästä Crowhurstista huomiseksi.
Mitä yksinpurjehtijalta vaaditaan?
Hänen pitää ainakin olla henkisesti vakaa.
Pitää olla koko ajan tietoinen riskeistä.
Ja valmis improvisoimaan tarpeen tullen.
54. päivä Jouluaatto 1968
- Kuka siellä? - Täällä on radiokeskus.
Donald Crowhurst tavoittelee rouva Crowhurstia.
- Hyvää joulua, isä. - Samoin. Kuulostat vanhemmalta.
Olet muuttunut kahdessa kuukaudessa mieheksi.
Hyvää joulua. Harmittaa, että sinulla ei ole joululahjoja mukana.
Ne jäivät kiireessä pois veneestä. Stanley löysi ne laiturilta.
- Saako ne avata? - Saa.
Juttelen toisinaan sinulle mielessäni.
Olen vähällä puhua ääneen, mutta tajuankin, ettet ole täällä.
Olemme innoissamme siitä, että sinulla menee niin hyvin.
Aikamoista. Lehdet kirjoittavat sinusta.
- Niinkö? Puhutaan siitä joskus. - Lähestytkö jo Hyväntoivonniemeä?
Onko radiokeskus linjalla? Kuuntelen.
Kyllä, radiokeskus täällä. Kuinka voin auttaa?
Luulin, että signaali heikkeni.
Kyllä, niemi siellä jo odottaa.
Isä lähestyy Hyväntoivonniemeä.
Fougeron luovutti. Jäljellä on enää neljä, ja sinä olet nopein.
Tiesimme, että Moitessier ja Knox-Johnston olivat vaarallisimmat.
Kaikki opettajat ja koulukaverit seuraavat taivaltasi.
Se pitää paikkansa, Don. Lehdissä kirjoitetaan sinusta.
Minulle tullaan juttelemaan kadulla.
Haloo. Yhteys katkesi.
84. päivä, 200 meripeninkulmaa Brasiliasta pohjoiseen
Kova merenkäynti on koitunut neljän kilpailijan kohtaloksi -
- Sunday Timesin maailmanympäripurjehduksessa.
Enää neljä kilpailijaa taistelee Golden Globesta.
Johdossa on urhea Knox-Johnston, joka lähestyy Uutta-Seelantia.
Peloton ranskalainen Moitessier yrittää rohkeasti päästä ohi.
Tämä olisi mieheni mielestä absurdia.
Hän haluaisi, että kuvataan tuulta eikä vaimoja.
Tuuli ei valitettavasti myy lehtiä.
Kaikki on valmista, rouva Moitessier.
Lykkyä tykö.
Nigel Tetley kiersi Hyväntoivonniemen viime viikolla ja hätyyttelee kärkeä.
Tällä viikolla valokeilassa on ollut amatööripurjehtija Donald Crowhurst -
- joka on edennyt huimaa vauhtia omatekoisella trimaraanillaan.
Näin kertoo tiedottaja Rodney Hallworth.
Ihmiset ovat ihmeissään. Hän kiersi Hyväntoivonniemen -
- ja kamppailee nyt Länsituulten virrassa matkallaan Australiaan.
Uskon, että hän ohittaa pian Nigel Tetleyn ja on nopein kaikista.
Rodney, pistit minut jo niemen ohi ja Eteläiselle jäämerelle.
Hän laittoi minut Eteläiselle jäämerelle. Voi luoja.
Minun pitää sammuttaa lähetin.
En voi enää soitella kotiin.
Radiohiljaisuus.
Pitää pysyä vähän aikaa piilossa.
Sähkeessä lukee vain: "Radio poissa pelistä."
"Lähetys ei onnistu etenkään paikassa 80 E ja 140 W."
Minkä alueen se kattaa?
Intian valtamereltä Uuden-Seelannin ohi.
Kuulemme Donaldista ehkä sitten, kun hän palaa Etelä-Atlantille.
Siihenhän on kuukausia. Nyt häntä tarvittaisiin.
Knox-Johnstonkin sammutti radion, eikä hänestä ole kuulunut.
- Moitessierilla ei edes ole radiota. - Tiedän.
Meidän miehellämme on, ja hänen pitää käyttää sitä.
Käy istumaan ja kuuntele. Ota opiksesi.
Trimaraani Teignmouth Electron, jolla Donald Crowhurst purjehtii -
- on vaikeuksissa Intian valtamerellä. Suuri aalto... Ei, valtava aalto -
- iskeytyi perään ja vahingoitti radiolaitteita ja ylärakennetta.
- Ei Donald ole sanonut niin. - Suu suppuun.
Koska generaattori on nyt poissa pelistä -
- herra Crowhurst ei saa vaarallisella etapilla yhteyttä omaisiinsa.
- En käsitä. - Muuten olisitkin minun paikallani.
Viimeisimmässä viestissä luki... Tässä se on.
"Sain kihdin uudenvuoden sherry-juhlien jälkeen."
"Olen nyt yhdenvertainen merenneitojen kanssa."
Pitäisikö painaa tuo? Sponsorit ilahtuisivat merenneidoista.
Hän tavoittaa Tetleyä. Voi tulla tiukka kisa.
- Kirjoitanko lisää? - Miehestä ei kuulune vähään aikaan.
Voisit jututtaa vaimoa. Hallworth saa järjestää asian.
Miten te tutustuitte Donaldiin?
Hän tuli puheilleni eräissä juhlissa.
Hän ennusti, että naisin mahdottoman miehen -
- mutta minua rakastettaisiin suuresti.
Seuraavana päivänä hän pyysi minua ulos. Samoin sitä seuraavana.
Hän sanoi, ettei lähtisi luotani, eikä hän ole lähtenytkään.
- Paitsi nyt. - Hyvästä syystä.
Maailman ympäri ei voi purjehtia, jos istuu olohuoneessaan.
Clare tietää sen. Hän ei voisi olla parempi tuki.
Huolestuttaako, kun miehenne on Etelämerellä?
Vaimot ja äidit ovat aina olleet huolissaan merimiehistä.
Olen huolissani päivin ja öin.
- Äiti, olen ihan jäässä. - Hiero käsiä yhteen.
Miltä lapsista tuntuu, kun isä seilaa vaarallisilla vesillä?
En halua tehdä tuollaista enää ikinä.
Clare, kuuntele. Emme voi antaa yleisölle nyt Donaldia.
- Meidän muiden pitää täyttää tyhjiö. - Sekö me olemme -tyhjiö?
Miehesi purjehtii, ja minä huolehdin, että kaikki saavat tietää siitä.
En voi helpottaa hänen oloaan, kun hän on siellä -
- mutta yritän helpottaa kaikkien elämää, kun hän palaa.
Autoit tekemään hänestä kuuluisan.
Viis kuuluisuudesta, kunhan mieheni on turvassa.
Helvetti. Tiesin sen.
Sinulla ei ole vaihtoehtoja.
Minulla ei ole vaihtoehtoja.
125. päivä Lähellä Argentiinan rannikkoa
En halua lähteä.
Älä lähde. Jää meidän luoksemme.
Pelkään kuitenkin, että kadut, jos et lähde.
En ole huolissani siitä, että Rodney tai Stanley pettyisivät.
Tai edes itsestäni.
Vaan sinusta. Kenelläkään muulla ei ole väliä.
Huomenta. Buenos días.
Kersantti Santiago Franchessi Argentiinan rannikkovartiostosta.
Onko Teignmouth Electron teidän veneenne?
Ette siis tiedä kilpailua? Lähdin matkaan täältä Teignmouthista.
Lähdin klipperireittiä Afrikan ympäri.
Tarkoitus oli kiertää maailma pysähtymättä. Passia ei tarvittu.
Mistä tiedämme, että puhut totta?
Minulla on kamerakin.
Voisin kehittää kuvat ja näyttää ne.
Afrikka, Länsituulten virta, Uusi-Seelanti.
Hetkinen vain.
Minä käyn soittamassa komentajalle.
Olen pahoillani.
He varmaankin kertoivat kaiken.
- Saanko soittaa vaimolleni? - Mennään.
- Minne viette minut? - Veneellesi.
Minun piti varmistaa, ettet ole salakuljettaja.
Epäilin salakuljettajaksi -
- mutta hän onkin vain hullu englantilainen purjehtija.
Järjestämme kaiken, mitä veneeseen tarvitaan.
Hän on ulkona. Hän joutuikin luovuttamaan.
- Kenestä sinä puhut? - Ranskalaisesta. Hän keskeytti kisan.
Isän ei tarvitse lyödä kuin Tetley ja Knox-Johnston.
Moitessier keskeytti kisan. Simon ja Rachel!
"Jatkan suoraan takaisin Tyynenmeren saarille."
"Viihdyn merillä ja haluan pelastaa sieluni."
Mitä ihmettä meri tekee näiden miesten mielille?
Tetleyn pitää voittaa. Liikaa meteliä.
Viimeiseksi tulleen lokikirjoja ei tarkisteta.
Minun pitää jäädä viimeiseksi.
Liikaa kysymyksiä. Se on ainoa keino palata.
Mutta palata mihin?
Robin Knox-Johnston teki vaikuttavan 312 päivän matkan -
- astumatta kertaakaan maihin.
Hän jäi 86 päivää Chichesterin nopeusennätyksestä -
- mutta voittaa Golden Globen.
Hän purjehti ensimmäisenä maailman ympäri pysähtymättä.
Hän ei kulkenut 200 meripeninkulmaa päivässä kuten Crowhurst.
Nigel Tetley ja Donald Crowhurst ovat yhä merellä.
He eivät tulleet ensimmäisiksi mutta voivat silti olla nopeimpia.
Kukaan ei ole nopeampi kuin Donald.
Katsokaa tuota hymyä. Hän on iloinen ollessaan kotona.
Malja Robin Knox-Johnstonille.
Siunausta.
Milloin perheellä on ollut viimeksi tuloja?
Donald on ollut poissa lähes puoli vuotta -
- mutta hän ei tienannut kovin hyvin ennen lähtöäänkään.
- Poissa? Sairausko? - Ei mitään sellaista.
- Hänen oletetaan siis palaavan. - Ehdottomasti.
Tiedättekö milloin?
Toin itse asiaa näytille -
- muutaman tiliotteen.
Olemme ymmärtääkseni oikeutettuja vaateapuun ja ilmaiseen kouluruokaan.
Meillä on kolme lasta.
Kaikki tietenkin muuttuu, kun mieheni palaa.
Tiedättekö, missä miehenne on?
MZUW, MZUW. Teignmouth Electron. Kuuntelen.
QTH, por favor. QPR? Kuuntelen.
Kuka siellä? Kuuntelen.
Kenraali Pacheco Buenos Airesin radiokeskuksesta.
Antakaa sijaintinne.
Suuntana Digger Ramirez. Toistan: suuntana Digger Ramirez.
Anteeksi.
Radiokeskuksesta otettiin yhteyttä. Hän on elossa.
- Mitä? - Hän on kiertänyt Kap Hornin.
- Oletko tosissasi? - Hän ohitti Diego Ramirezin saaret.
Jestas. Missä hän sitten nyt on?
- Tiesin sen. Voita Tetley! - Voiko hän soittaa meille?
Kyllä. Tietenkin. Sehän on selvä. Paljon kiitoksia, radiokeskus.
Tämä on kaiketi paras puhelu, jonka olen ikinä saanut. Kiitos.
Isänne on Argentiinan rannikolla matkalla pohjoiseen.
Hyvällä tuurilla hän ehtii kotiin kesäkuun loppuun mennessä.
Tulkaa tänne.
Missä ne saaret ovat?
- Hän kiersi Kap Hornin nopeimmin. - Huikeaa.
Herra Hallworth on varmasti onnessaan.
Tästä voi tulla kaikkien aikojen nopein maailmanympäripurjehdus.
Ja hän on vain harrastelija. Melkoinen tarina.
Altavastaajan voitto. Chichester on varmasti ihmeissään.
Kirjoita tuhat sanaa Crowhurstista.
"Suuntana Digger Ramirez" sisältyvät siihen varmasti.
214. päivä, hepoasteet 320 meripeninkulmaa Bermudalta
"Vain kaksi viikkoa Tetleyä jäljessä."
"Maalikamerasta tulee mahtava uutinen."
"Täytä purjeet."
Uskon, että voitat.
Ei. En voi tehdä sitä. Tulee liikaa kysymyksiä.
Tetleyn pitää voittaa.
Minun on jäätävä viimeiseksi.
Onnea matkaan, Nigel Tetley.
- Onko hepoasteilla hevosia? - Ei, kultaseni.
Kun espanjalaiset purjehtivat Länsi-Intian saaristoon -
- heillä oli mukanaan hevosia.
Toisinaan ei ollut tuulta eikä juomavettä.
He joutuivat vaikean valinnan eteen. Ihmiset vai hevoset?
- Otatko sinä hevosen mukaan? - En, mutta otan paljon juomavettä.
- Hän keskeytti. Tetley keskeytti. - Niinkö?
- Miten siinä niin kävi? - Ilmeisesti näin:
Hän kuuli, että Donald on kannoilla, Hän painoi liian lujaa. Vene kaatui.
- Tietääkö Donald? - Totta kai tietää.
Samoin BBC ja Times, ja jos se minusta on kiinni -
- pian koko Englanti tietää. Vain Donald on jäljellä.
Ei juhlita herra Tetleyn epäonnea -
- mutta koska hän on nyt turvassa, voimme nauttia hetken.
Herttinen sentään.
Sankarin perheen ei tarvitse elää avustuksilla.
Näin on. Malja Donald Crowhurstille.
Hän on pian maailman nopein maailmanympäripurjehtija.
- Donaldin malja. - Donaldin malja.
Buenos Aires, haluaisin soittaa suoraan Britannian Teignmouthiin.
Higher Brimley Road. Clare Crowhurst.
- Olen hänen miehensä. Kuuntelen. - Yritämme New Yorkin kautta.
Ei New Yorkin kautta. Haluan puhua kahden kesken.
- Radiokeskukseen ei saada yhteyttä. - Ei, ei radiokeskuksen kautta.
Suoraan Teignmouthiin. Kun kysyin eilen...
En saanut selvää.
Suora yhteys, kiitos. Sitä minä pyysin. Kuuntelen.
Emme saa yhteyttä Buenos Airesista. Yritämme taas New Yorkin kautta.
Kiitos. Loppu.
Mitä minä nyt teen? Tetleyn olisi pitänyt päästä kotiin.
Olen nyt aivan yksin täällä.
Minun on puhuttava kanssasi.
Sunday Timesin etusivu.
"Donald Crowhurst oli ennen lähtöään pelkkä sunnuntaipurjehtija."
"Monet uskoivat, että hänen outo veneensä uppoaisi heti alussa."
George! Siellä hän on. Suupaltti.
"Nyt Crowhurstin nimi on kuuluisuuksien listalla."
"Toteamuksen takana on tarina, joka on lähes yhtä pitkä" -
- "kuin hänen matkaamansa 29 000 meripeninkulmaa."
"Tarina rohkeudesta, itsekurista ja uskosta omiin kykyihin."
Sunday Times! Ei mitään paikallishuttua.
Se ei ole paikallislehti vaan Lontoosta.
Nostakaa lasinne. Arvatkaa mitä.
Ian tarjoaa.
Voittosi houkuttelee Teignmouthiin 100 000 ihmistä.
BBC ja lehdistö odottavat Claren ja las...
Ei. Teidän pitää pysyä erossa minusta.
MZUW täällä. Teignmouth Electron. Kuuluuko? Kuuntelen.
MZUW. Teignmouth Electron. Kuuluuko? Kuuntelen.
Halifaxin radiokeskus. Ilmoittakaa nimenne. Kuuntelen.
Yritän tavoittaa vaimoni Clare Crowhurstin Teignmouthista.
Halifaxin radiokeskus. Ilmoittakaa nimenne.
Ole varovainen, Donald.
Donald.
Kuka sinä olet?
Olet kosminen olento.
Mikä sinun syntisi on?
Kuka sinä olet?
- Olen kosminen olento. - Kosminen olento.
Kosminen olento.
Crosse ja Blackwell haluavat kuvia heti kun Donaldille sopii.
- BBC ja ITV lähettävät helikopterit. - Miksei Donald ole kirjoittanut?
Varasin lehdistötilaisuuden Carltoniin.
Varmaankin 3. heinäkuuta. Saadaan huomio pois USA: n astronauteista.
Pari 200 meripeninkulman päivää riittää.
Miksei Donald voi antaa arviota paluunsa ajankohdasta?
Ehkä radiossa on taas vikaa.
Katso tuonne. "Tervetuloa kotiin, Donald."
Todella hieno.
Jokainen pelaa elämänsä aikana kosmista šakkia paholaisen kanssa.
On vaikea tietää, kuka voittaa -
- sillä Jumalalla on omat sääntönsä -
- ja paholaisella on omansa, jotka ovat aivan päinvastaiset.
Yksi asia on kuitenkin varma.
Ainoa todellinen synti...
...on salaaminen.
Odottakaa minua!
- Näetkö hänet? - Hetkinen.
- Näen jotain. - Mitä?
- Se on... Se on pilvi. - Anna minun katsoa.
Luulen, että isä palaa 21. päivä, kun usalaiset laskeutuvat kuuhun.
- Haluan, että isä tulee huomenna. - Niin minäkin.
Kokeile, näkisitkö sinä jotain.
- Tuolla on jotain. - Mitä?
En tiedä. Se ei näytä trimaraanilta.
Clare...
Luulin, että osaisin pelata paremmin. Yritin parhaani.
Minun oli lopulta pakko myöntää, että luonto...
...pakottaa kosmiset olennot tekemään ainoan synnin, johon he pystyvät.
Se on salaamisen synti.
Olen ainoa ihminen maan päällä, joka tajuaa, mitä se tarkoittaa.
Loppu.
Tule kotiin.
En voi.
Paluuta ei ole.
En voi kirjoittaa paikoista, joissa en ole käynyt.
Olen nyt jotain muuta.
Kello on 10.28 ja yhdeksän sekuntia.
Ainoa kauneus on totuus.
Olen se, mikä olen.
Ymmärrän rikokseni luonteen.
Olen todella pahoillani.
Toivottavasti voit antaa anteeksi.
Kaikki on ohi.
Sellaista on armo.
DOMINIKAANINEN TASAVALTA Heinäkuu 1969
Vene löytyi tässä kunnossa.
Lokikirjat.
Hän jätti ne tuolla lailla näkyville.
Olisihan hän voinut heittää ne mereen.
Mutta hän ei tehnyt niin.
Miesparka ei kiertänyt Hyväntoivonniemeä -
- eikä ylittänyt päivämäärärajaa. Näyttää siltä, että hän keksi kaiken.
Hän luovutti, kun Tetley joutui keskeyttämään.
Lakkasi purjehtimasta.
Minäpä kerron, mitä luulen.
Donald ei aikonutkaan voittaa. Hän ei uskonut joutuvansa tilille.
Kukaan ei katso häviäjän lokikirjoja.
Mietipä sitä.
"Kaikki on ohi."
"Armo."
Mikä armo?
Onko Clare nähnyt näitä?
Hänen miehensä halusi tulla kuuluisaksi.
Kohta hänestä tulee.
Tulitte näköjään tarkastelemaan vahinkoja.
Ottamaan kuvia. Kirjoittamaan juttuja.
Haluatte ehkä sanasen surevalta leskeltä.
Kirjoittakaa sitten tämä muistiin.
En tiedä, liukastuiko mieheni ja putosi.
Vai hyppäsikö hän, kuten väitätte.
Jos hän todellakin hyppäsi, häntä tönäistiin.
Jokainen teistä töni häntä likaisella kädellään.
Jokainen kuvaaja, jokainen sponsori, jokainen toimittaja -
- jokainen surkea mies, joka seisoo lehtikojulla -
- ja mässäilee toisen perikadolla.
Kun mieheni oli vedessä -
- piditte häntä pinnan alla arvostelullanne.
Viime viikolla myitte toivoa, nyt myytte syyllisyyttä.
Ensi viikolla myytte jotain muuta.
Mutta huomenna ja kaikkina muinakin päivinä -
- lapseni tarvitsevat yhä isäänsä.
Ja minä tarvitsen yhä miestäni.
Tästä ei taida tulla kummoista lehtijuttua -
- mutta ei kai totuudesta juuri koskaan tule.
Paljon kiitoksia.
Hartain toiveeni on, ettet ikinä näkisi tätä kirjoitusta.
Muuten se tarkoittaa, että tavoittelemalla omia unelmiani -
- olen aiheuttanut sinulle sietämätöntä tuskaa.
Mikään ei kuitenkaan voi tahrata mennyttä onneamme.
Ei aika, ei tulevat murheet, ei mikään, mikä odottaa.
Kauanko odotamme?
Sinun ei tarvitse päättää, milloin lakkaat odottamasta.
Sydämesi tekee sen puolestasi.
Lopulta ei voi välttyä. Vain se on varmaa.
Saa iloa elämästä ja lapsista.
Olkoot he vartuttuaan kunniaksi sinulle.
Olkoot he todiste rakkaudestamme.
Antakoot he sinulle rakkautta, jota minä en nyt voi antaa.
- Mitä nyt tehdään? - Joka päivä...
...ottakaa isä avosylin vastaan.
Nekin puolet, joita ette ymmärrä.
Niin tehdään, kun rakas ihminen on poissa.
Vaikkei hän palaisikaan.
Donald Crowhurstin ruumista ei ole löytynyt.
Hän oli yksin merellä seitsemän kuukautta ja kaksi päivää.
Hän purjehti yli 13 000 meripeninkulmaa.
Robin Knox-Johnston oli ainoa maaliin päässyt kilpailija.
Hän lahjoitti voittorahat Clare Crowhurstille.
Suomennos: Päivi Ahlqvist www.wdimedia.com